Diari Oficial de la Generalitat Valenciana


Sumari del DOGV 4615, del 24-10-2003 (2003/11172)

Notificació de la Resolució dictada per la Direcció General de l'Esport, en data 26 de maig de 2003, a Xavier Cantavella Terencio, president de l'entitat esportiva Club Piragüismo Shunami Castellón.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4615

Data del DOGV
:   24-10-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/11385


Organisme emissor
:   Conselleria de Cultura, Educació i Esport

Tipus de document
:   Anunci

Notificació de la Resolució dictada per la Direcció General de l'Esport, en data 26 de maig de 2003, a Xavier Cantavella Terencio, president de l'entitat esportiva Club Piragüismo Shunami Castellón. [2003/Q11011]
  
Intentada infructuosament la notificació al Club Piragüismo Shunami Castellón, a través del Servici de Correus, en l'últim domicili conegut en el camí Caminàs, 366, de Castelló de la Plana, atenent al que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, per mitjà del present anunci, es procedix a notificar a la mateixa entitat la resolució dictada per la Direcció General de l'Esport, en data 26 de maig de 2003, el text íntegre de la qual és el següent:
  
«Resolució de 26 de maig de 2003, de la Direcció General de l'Esport, per la qual se suspén temporalment la inscripció en el Registre d'Entitats Esportives de la Comunitat Valenciana de l'entitat denominada Club Piragüismo Shunami Castellón.
  
En escrit de data 3 de març de 2003, amb registre d'entrada en la Direcció General de l'Esport de 6 de març de 2003 i número 1.158, la Federació de Piragüisme de la Comunitat Valenciana comunica a la Direcció General de l'Esport que el Club Piragüismo Shunami Castellón ha causat baixa en eixa federació a causa de la falta de pagament de quotes federatives.
  
Segons establix la Llei 4/1993, de 20 de desembre, de la Generalitat Valenciana, de l'Esport de la Comunitat Valenciana, les entitats esportives inscrites en el Registre d'Entitats Esportives de la Comunitat Valenciana ?hauran d'acreditar, per a conservar el caràcter d'entitats registrades i reconegudes a efectes esportius, el compliment dels requisits inherents a la seua tipologia, en la forma i terminis que s'establisquen?. Un d'eixos requisits, per definició, segons establix l'article 41 de la Llei 4/1993, és ?el foment, la pràctica o la participació en una o diverses modalitats esportives en l'àmbit federat?.
  
En escrit de data 9 d'abril de 2003 amb registre d'eixida número 1.211, la Direcció General de l'Esport, per mitjà del Servici de Promoció Esportiva, comunicava a l'interessat que, si en un termini no superior a 15 dies no acreditava la seua adscripció federativa, per mitjà de certificat expedit per la mateixa federació, quedaria en suspens la seua inscripció en el Registre d'Entitats Esportives de la Comunitat Valenciana i, per tant, el seu reconeixement als efectes esportius.
  
Per tot això, transcorreguts més de 15 dies des de la recepció de la notificació citada sense haver rebut cap contestació a l'escrit referit, en virtut del que disposa l'article 84 de la Llei 30/1992, modificada per la Llei 4/1999, de Règim Jurídic de les Administracions Públiques i del Procediment Administratiu Comú, esta Direcció General de l'Esport, en virtut de les atribucions que li conferix l'article 76 de la Llei 5/1983, de 30 de desembre, del Govern Valencià, modificada per la Llei 1/2002, de 26 de febrer, i l'article 23 del Decret 111/2000, de 18 de juliol, del Govern Valencià, pel qual s'aprova el Reglament Orgànic i Funcional de la Conselleria de Cultura i Educació, resol:
  
Suspendre temporalment la inscripció en el Registre d'Entitats Esportives de la Comunitat Valenciana del Club Piragüismo Shunami Castellón, inscrit amb el número 5799 de la secció primera, fins que no acredite fefaentment la seua adscripció a una federació esportiva de la Comunitat Valenciana.
  
Contra la present resolució, que no posa fi a la via administrativa, es podrà interposar pels interessats recurs d'alçada davant del conseller de Cultura i Educació en el termini d'un mes a comptar des de l'endemà de la recepció de la notificació».